Elizabeth Strout

Elizabeth STROUT (naskita la 6-an de januaro 1956 en Portlando, Majno) estas usona verkistino de fikcio, konata pro siaj romanoj kaj noveloj. Pluraj el ŝiaj verkoj estis adaptitaj al filmoj.

En 2009, ŝi gajnis la Premion Pulitzer por fikcio pro sia romano Olive Kitteridge, kolekto de rakontoj pri virino, ŝia plej proksima familio kaj amikoj ĉe la marbordo de Majno. 

La Intrigo de ŝiaj rakontoj kutime okazas en usonaj urbetoj, kaj specife la fikcia urbo Shirley Falls, Majno, estas la loko por kvar el ŝiaj naŭ romanoj. La roluloj de Strout, multaj el kiuj - ekzemple, Olive Kitteridge kaj Lucy Barton - aperas kaj reaperas en ŝiaj verkoj dum malsamaj tempoj, ofte estas mankhavaj kaj eĉ ekscentraj roluloj, sed homecaj kaj elvokantaj kompaton kaj simpation.

 Verkado 
Strout verkis sian unuan romanon, Amy and Isabel (1998), en la aĝo de 42 jaroj, kaj ĝi estis kritike laŭdata, furorlibro, kaj filmigita kun Elizabeth Shaw. En 2008, ŝia romano Olive Kitteridge estis publikigita, kiu atingis la furorlibroliston de la New York Times  kaj gajnis al Strout la Pulitzer-premion por fikcio en 2009. La libro estis adaptita en miniserion premiitan de la Premio Emmy kun Frances McDormand. Ĉi tiu libro, ŝia tria, estas kolekto de 13 interligitaj noveloj pri Olive, ŝia familio kaj aliaj roluloj loĝantaj en la marborda urbeto Crosby, Majno. Laŭ la premia komitato, Olive Kitteridge estas plena de profundaj komprenoj pri la homa kondiĉo - ĝiaj sennombraj konfliktoj, tragedioj kaj momentoj de feliĉo.

En 2013, Strout publikigis La Fratojn Burgess kaj en 2016 la romanon Mia Nomo estas Lucy Barton. Daŭrigo de Olive Kitteridge, titolita Olive, Again, estis publikigita en 2019. La romano Oh William! estis publikigita en 2021  kaj estis en la fina listo de kandidatoj por la Booker-premio. Strout gajnis la Premion Siegfried Lenz en 2022.

 Vekaro 

 1998: Amy and Isabelle
 2006: Abide with Me
 2008: Olive Kitteridge
 2013: The Burgess Boys
 2016: My Name is Lucy Barton
 2017: Anything is Possible 
 2019: Olive, Again
 2021: Oh, William!
 2022: Lucy by the Sea
 2024: Tell Me Everything 

 Referencoj 

 Eksteraj ligiloj 

 Strout on 'Cuse Conversations, podkasto de 2020

Kategorio:Usonaj verkistoj
Kategorio:Verkistinoj